«Ես փշալարերի վրայով անցնում էի եւ երբ անցա, այնպես ստացվեց, որ կտրվեցի մեր ցուցարարներից: Ու երբ ինձ փորձում էին քաշել այս կողմ, ես փշալարերից ուղղակի բռնեցի: Վնասվածքները կարել են, ոչ մի լուրջ բան չկա: Իսկ աչքի վնասվածքը ձայնային նռնակի պայթյունից առաջացած ալիքից էր, ամենայն հավանականությամբ: Խոսելով վնասվածք ստացած մյուս ցուցարարների մասին՝ Փաշինյանը նրանց առողջություն մաղթեց՝ ավելացնելով. «Մենք ամուր կամքով մեր օրակարգը պետք է առաջ տանենք: Ես իմացա, որ ոստիկանությանը չի հաջողվել ցրել ցույցի մասնակիցներին, եւ հպարտ եմ դրա համար: Հայաստանի Հանրապետության բոլոր քաղաքացիներին կոչ եմ անում դուրս գալ փողոցներ եւ հրապարակներ, իրենց կամքը արտահայտել ընդդեմ Սերժ Սարգսյանի պաշտոնավարման երրորդ ժամկետի եւ ընդդեմ Հանրապետականի»: